Lumar þú á reiðhjóli í geymslunni ? Gefðu barni hjól og komdu hjólinu aftur í umferð Barnaheill – Save the Children á Íslandi og hjólreiðakeppnin Wow Cyclothon standa fyrir söfnun á notuðum reiðhjólum fyrir börn og unglinga dagana 25. maí – 11. júní 2012 . Hjólunum verður safnað á endurvinnslustöðvum Gámaþjónustunnar og Hringrásar um landið allt og hjá Sorpu á höfuðborgarsvæðinu . Hjólin eru ætluð börnum sem ekki hafa kost á því að kaupa sér reiðhjól . Hjólin verða gerð upp af sjálfboðaliðum undir styrkri stjórn sérfræðinga í reiðhjólaviðgerðum og afhent af mæðrastyrksnefndum að lokinni hjólreiðakeppninni , WOW Cyclothon , 22. júní næstkomandi . Þann 16. júní geta allir sem vilja lagt hönd á plóg við að koma hjólunum í stand áður en þau fara í dreifingu . Þá koma saman sérfræðingar í reiðhjólaviðgerðum , liðin sem taka þátt í WOW Cyclothon , sjálfboðaliðar og fleira fólk sem vill leggja söfnuninni lið . Á facebook-síðu hjólasöfnunarinnar getur fólk sett inn myndir af sér afhenda hjólin á endurvinnslustöðvum og komist þannig í verðlaunapott þar sem einn heppinn vinningshafi vinnur flug fyrir fjóra með WOW air . Hjólunum verður safnað á eftirfarandi stöðum : Gámaþjónustan ; Hafnarfirði , Blönduósi , Akranesi , Skagaströnd , Dalvík , Ólafsvík , Búðardal og Akureyri . Á Suðurlandi ; Bláskógarbyggð , Grímsnes - og Grafnishreppi og á Hvolsvelli . Hringrás ; Reyðarfirði , Akureyri og Reykjavík . Sorpa ; Kópavogi , Hafnarfirði og Sævarhöfða . Fyrir utan höfuðstöðvar WOW air , Höfðatúni 12 , Reykjavík Um átaksverkefnið Hreyfing og líkamlegt heilbrigði Barnaheill – Save the Children á Íslandi vinna um þessar mundir að átaksverkefni sem byggir á ákvæðum barnasáttmála Sameinuðu þjóðanna um rétt barna til líkamlegs heilbrigðis . WOW Cyclothon er fyrsta alþjóðlega hjólreiðakeppnin sem haldin hefur verið á Íslandi . Hún fer fram dagana 19. júní -22. júní í miðnætursólinni . Í keppninni munu fjögurra manna lið keppa sín á milli um að koma fyrst í mark eftir að hafa hjólað 1332 kílómetra hringinn í kringum landið . Öll áhe